cyanic-selkie/wikianc huggingface dataset:
बौद्ध धर्म के इतिहास
अशोक के काल में
सम्राट अशोक (273 ईपू - 232 ईपू) कलिंग युद्ध के बाद बौद्ध धर्म अपना लिहलें। उनुके समय में राज संरक्षण में बौद्ध धर्म के तेजी से आ ब्यापक परचार-प्रसार भइल। अशोक, साँची स्तूप बनववलें आ जगह-जगह अशोक स्तंभ लगवा के नैतिक शिक्षा के प्रसार कइलें। अशोके के समय में, लगभग 250 ईपू में तीसरी बौद्ध संगीति पाटलिपुत्र (वर्तमान पटना के पास) में भइल। एह सम्मलेन के बाद बौद्ध धर्म के ब्यापक परचार करे खातिर भिक्षु लोग के दूर दूर ले भेजल गइल। अशोक के लड़िका महिंद आ लइकी संघमित्रा खुद श्रीलंका में बौद्ध धर्म के प्रचार करे गइल लोग। संघमित्रा, उहाँ अपने साथ बोधि बृक्ष के कलम ले गइली जवना के अनुराधापुर में रोपल गइल।
शुंग काल में
शुंग वंश (185-73 ईपू) के समय में बौद्ध धर्म पर संकट आ गइल आ बौद्ध ग्रंथन में मिले वाला बिबरण के आधार पर कहल जाला कि एह समय में सैकडन बौद्ध बिहार सभ के मटियामेट कइ दिहल गइल आ हजारन हजार बौद्ध भिक्षु लोग के हत्या करि दिहल गइल। बौद्ध ग्रंथन में इहो दावा कइल जाला की एह काल में बहुत सारा बौद्ध बिहार सभ के ऊपर हिंदू मंदिर बनवा दिहल गइल। हालाँकि, आदुनिक इतिहासकार लोग सबूत के आभाव में पुष्यमित्र शुंग के अइसन आरोप से बरी कर देला।
एही काल में बौद्ध लोग उत्तर आ दक्खिन दुनों ओर बिस्थापित भइल आ बौद्ध धर्म के कला केन्द्र मगध से हट के मथुरा आ गांधार हो गइल आ दक्किन में अमरावती आ भरहुत बौद्ध कला के केंद्र बनलें।
महायान के उपज (1ली सदी ईसा पूर्व से 2सरी सदी ईसवी)
कुछ बिद्वान लोग के अनुसार महायान के आरंभिक पुस्तक प्रज्ञापारमिता सूत्र के रचना आंध्र देश में कृष्णा नदी के आसपास के महासांघिक लोग कइल। ई पहिली सदी ईसापूर्व के समय के दौरान भइल।
आशिकी
आशिकी साल 1990 में आइल एगो हिंदी फिलिम हवे जेकर डाइरेक्टर महेश भट्ट रहलें। फिलिम एगो रोमांटिक फिलिम रहल आ एकर गाना ओया समय काफी पापुलर भइल रहलें। फिलिम में मुख्य भूमिका में राहुल राय, अनु अग्रवाल आ दीपक तिजोरी रहलें। फिलिम के प्रोड्यूसर गुलशन कुमार रहलें आ ई फिलिम बाक्स ऑफिस के कमाई के हिसाब से हिट फिलिम रहल।
बौद्ध धर्म के इतिहास
महायान के उपज (1ली सदी ईसा पूर्व से 2सरी सदी ईसवी)
कनिष्क के समय में (100 ई॰) काश्मीर में थेरवाद शाखा के लोग बौद्ध संगीति बोलावल। ई श्रीलंका में भइल बौद्ध संगीति से करीब 200 साल पहिले भइल रहे। श्रीलंका वाली बौद्ध संगीति में सभसे पहिली बेर तीनों पिटक के लिखित रूप में संकालित कइल गइल रहे। एही से पाली धर्मग्रंथ के पहिला रूप अस्तित्व में आइल।
एह प्रकार से दू गो चउथी बौद्ध संगीति भइल, एगो काश्मीर में - थेरवाद के आ दूसरी श्रीलंका में सर्वास्तिवाद के माने वाला लोग के।
वज्रयान के उद्भव (5 वीं सदी)
पांचवी सदी के दौरान बौद्ध धर्म में शैव मत के मिलावट होखे से आ वाममार्गी तन्त्र के आचरण के प्रवेश के बाद बौद्ध धर्म के एगो नयी शाखा के उत्पत्ती भइल जवना के वज्रयान नाँव हवे।
थेरवाद के पुनर्जागरण (11 वीं सदी)
मानल जाला की भारत में राजनीतिक उथल-पुथल से जमीनी रास्ता के कम चालू रह गइला के कारण समुन्द्री मार्ग से यातायात बढ़ल आ एही से लंका के पाली धर्मग्रंथ, जवन थेरवाद के आधार हवें, अधिक प्रचलन बढ़ल।
वर्त्तमान बौद्ध धर्म
वर्तमान समय में बौद्ध धर्म अपने जन्म-भूमि में एगो कम प्रचलित धर्म बाटे। हालाँकि, पूर्ब आ दक्खिन पूर्ब एशिया के देसवना में ई प्रमुख धर्म बा। तिब्बत पर चीन के शासन के अस्थापना के बाद तिब्बत के काफ़ी बौद्ध लोग पुरा दुनिया में फैल गइल बाटे।
काम
काम भारतीय परंपरा में जीवन के चार गो लक्ष्य, जिनहन के पुरुषार्थ कहल जाला, में से एक बा। धर्म, अर्थ, काम आ मोक्ष, ई चारि गो पुरुषार्थ गिनावल गइल बाड़ें।
काम के आम भाषा में मतलब - इच्छा, अभीप्सा, चाहत भी होला आ सेक्सुअल इच्छा भी।
डिज्नी+ हॉटस्टार
हॉटस्टार एगो ऑनलाइन भारतीय डॉट.कॉम कंपनी बा जे डिजिटल आ मोबाइल एंटरटेनमेंट के प्लेटफार्म के रूप में सेवा देवे ले। एकर मलिकाई स्टार इंडिया के लगे बा।
मोक्ष
मोक्ष माने मुक्ती होला। भारतीय परंपरा में, हिंदू धर्म में जीवन के चार गो लक्ष्य, जिनहन के पुरुषार्थ कहल जाला, में से एक बा। धर्म, अर्थकाम आ मोक्ष, ई चारि गो पुरुषार्थ गिनावल गइल बाड़ें।
मोक्ष के मतलब संसार के आवागमन चक्र से मुक्ती के कहल गइल बाटे।
बस्ती मंडल
बस्ती मंडल भारतीय राज्य उत्तर प्रदेश के मंडल बा। एकर मुख्यालय बस्ती शहर बाटे। ई मंडल गोरखपुर मंडल से अलगा क के बनावल गइल आ वर्तमान में एह में नीचे दिहल जिला सामिल बाने जवन कि पहिले एक जिला रहा, ओका तूरि कै तीन जिला बना के बस्ती के मुख्यालाय बनइ दिहा गइल बा:
बँसुरी
बँसुरी, बंसी, या बँसुड़ी (हिंदी:बाँसुरी; संस्कृत:वंशी) बाँस के बने वाला बाजा हवे जेकरा के फूँक के बजावल जाला आ एकरे फोंफी नियर संरचना में निश्चित दूरी पर बनल छेद सभ के अँगुरी से बंद/खुला रख के अलग अलग सुर निकालल जाला। शास्त्रीय संगीत के कठिन सुरलहरी बजावे से ले के लड़िकन के खेलौना के रूप में ई साज इस्तेमाल होला। बँसुरी के दू गो रूप होला सीधी बँसुरी (जेकरा मुरली या मुरलिया भी कहल जाला) आ आड़ी बँसुरी (जेकरा बजावे में तिरछा क के पकड़ल जाला।
बँसुरी बहुत पुरान साज हवे आ भारतीय संस्कृति में कृष्ण के बँसुरी बजावत रूप के चर्चा मिले ला।
स्पांडिलाइटिस
स्पांडिलाइटिस भा स्पॉन्डिलाइटिस (Spondylitis) एगो सेहत संबंधी समस्या हवे जेह में रीढ़ के हड्डी के गोटी सभ जिनहन के वर्टेब्रा कहल जाला, में सूजन आ जाले। अक्सर एकरे साथे कम से कम दू गो वर्टेब्रा के बीच के जोड़ में भी समस्या हो जाले जेकरा के खुद स्पांडिआर्थराइटिस कहल जाला।
दुमारकुंडा
दुमारकुंडा भारत के झारखंड राज्य में एक ठो कसबा बाटे।
थार के रेगिस्तान
थार भारतीय उपमहादीप के उत्तरी-पच्छिमी हिस्सा में मौजूद एगो बिसाल रेगिस्तान बाटे। ई मुख्य रूप से भारतीय राज्य राजस्थान आ आ गुजरात में फइलल बाटे आ एकर 85% हिस्सा भारत में आ बाकी पाकिस्तान में बा।
गुरुद्वारा शीशगंज साहिब
गुरुद्वारा शीश गंज साहिब भारत के राजधानी दिल्ली में चाँदनी चौक इलाका में एगो परसिद्ध गुरुद्वारा बाटे। ई इतिहासी गुरुद्वारा ओह अस्थान के निशानी बाटे जहाँ 11 नवंबर 1675 के बादशाह औरंगजेब, नउवाँ सिख गुरू तेग बहादुर के इस्लाम ना स्वीकार करे खातिर मरवा दिहले रहलें। एकर अस्थापना 1783 में बघेल सिंह द्वारा कइल गइल। बघेल सिंह शाह आलम दूसरा के समय में दिल्ली पर सेना ले के चढ़ाई कइलें आ लाल किला के दीवाने आम पर कब्ज़ा कर लिहलें। एकरे बाद भइल समझौता के बाद ऊ दिल्ली में गुरु तेग बहादुर के निशानी के रूप में ई गुरुद्वारा बनववलें।
एकर वर्तमान बिल्डिंग सन् 1930 में बनल।
हाथरस जिला
हाथरस जिला उत्तर प्रदेश की अलीगढ़ मंडल में एगो जिला बाटे जौना के मुख्यालय हाथरस बा।
हाइड्रोग्राफी
हाइड्रोग्राफी (Hydrography) एक प्रकार के बेहवारिक बिज्ञान (एप्लाइड साइंस) बा जवन पृथ्वी पर पानी आ जलभंडार सभ के नापजोख आ बिबरन देवे के काम करे ला। ई बिज्ञान प्रिथ्वी पर मौजूद नदी, झील, तालाब आ समुंद्र के आकार, गहिराई, पानी के मात्रा आ पानी के लेवल नियर कई सारा चीजन के नाप आ बिबरण करे ला जवना के प्रमुख उदेश्य नेविगेशन (जहाज आ नाव के संचालन) में सुबिधा खातिर डेटा उपलब्ध करावल, पानी के लेवल के भबिस्यबाणी कइल आ अन्य कई सारा आर्थिक, सुरक्षा आ पर्यावरणीय मुद्दा सभ के अध्ययन में सुबिधा उपलब्ध करावल बाटे।
बाहरी कड़ी
समुद्री हाइड्रोग्राफी पर फोकस रखे वाली एसोसिएशन
नदी, जलधारा आ झील के हाइड्रोग्राफी पर फोकस रखे वाली एसोसिएशन
हिंडौन
हिण्डौन राजस्थान के एगो प्रमुख औद्योगिक नगर बा। इ नगर राजस्थान के पूर्व में बसल बा। प्रदेश की राजधानी जयपुर से 150 किलोमीटर पूर्व स्थित इ नगर प्रदेश की लालपत्थरनगरी के नाम से भी जानल जात बा। यहाँ की आबादी लगभग 1.35 लाख बा।
पोलर वोर्टेक्स
पोलर वोर्टेक्स (Polar vortex, पोलर = ध्रुवीय आ वोर्टेक्स = हवा के घुमरीदार बहाव, चक्रवात) पृथ्वी के ऊपरी वायुमंडल में, दुनों ध्रुव पर मौजूद लो प्रेशर एरिया हवें। इनहन से जुड़ल दू किसिम के दसा हो सके लीं – जब ई मजबूत होखें, ध्रुव के ऊपर एकलौता घुमरीदार हवा के बहाव वाला इलाका के रूप में मौजूद रहे लें, एह दौरान ठंढा आर्कटिक (आ अंटार्कटिक) हवाराशि सभ ध्रुव के आसपास के इलाका में सीमित रहे लीं; दुसरे दसा में जब पोलर वोर्टेक्स कमजोर रहे लें, कई बेर की एक से बेसी हिस्सा में घुमरीदार हवा के क्षेत्र के रूप में अस्थापित हो जालें, एकरे चलते आर्कटिक इलाका के खूब ठंढा हवाराशि बाहरी इलाका के ओर फइल जाले आ अइसन इलाका में भी भारी सर्दी के कारण बने ले जहाँ आमतौर पर एह हवा के परभाव न होखत होखे।
पोलर वोर्टेक्स के एगो अउरी परभाव चिन्हित कइल गइल बा, खासतौर से अंटार्कटिका के इलाका में, पोलर वोर्टेक्स ओजोन के कटाव से जुड़ल बा। एह घुमरीदार हवा के बहाव में ध्रुवीय स्ट्रेटोस्फेरिक बादर के निर्माण होला आ एह बादर सभ में क्लोरोप्ल्यूरोकार्बन सभ आ नाइट्रोजन के आक्साइड सभ के साथे मिल के अइसन रासायनिक क्रिया होखे ले जेकरे चलते ओजोन के क्षय होला। एही कारन दक्खिनी ध्रुव के ऊपर ओजोन के भारी कमी हो जाला जेकरा के ओजोन होल चाहे ओजोन छेद कहल जाला। उत्तरी ध्रुव पर ई पोलर वोर्टेक्स ओतना मजबूत ना होला आ इहाँ आर्कटिक आ ध्रुवी हवा के साथे मध्य अक्षांस वाली हवा के मिक्सिंग तुलना में जादे होला, इहाँ ओजोन के कटाव ओतना परभावी ना होखे ला, उत्तरी ध्रुव पर एह घटना के "ओजोन डेंट" (डेंट माने खरकोंच लागल) कहल जाला।
जनवरी 2019 में, पोलर वोर्टेक्स के कमजोर दसा के चलते ई छितरा के कई वोर्टेक्स नियर बन गइल आ एकर बिस्तार भूमध्य रेखा के ओर बढ़ चलल, अमेरिका में भयानक जाड़ा पड़ रहल बा आ मौसम बिग्यानी लोग के अनुमान बा कि तापमान -70°C तक ले गिर सके ला।
एगारकुनर
एगारकुनर भारत के झारखंड राज्य में एक ठो कसबा बाटे।
बर्ड्स इन संस्कृत लिट्रेचर
बर्ड्स इन संस्कृत लिट्रेचर (Birds in Sanskrit literature) संस्कृत साहित्य में चिरइन के बर्णन के ऊपर के॰ एन॰ दवे (1884-1983) के लिखल पुस्तक बाटे। ई पुस्तक दवे के जीवन भर के अध्ययन आ मेहनत के परिणाम बाटे।
किताब में अलग-अलग चिरई सभ के संस्कृत साहित्य में उल्लेख के बर्णन कइल गइल बाटे। एह किताब के पहिला संसकरण दवे के मरले के बाद 1985 में भंडारकर प्राच्यबिद्या रिसर्च इंस्टीट्यूट (Bhandarkar Oriental Research Institute) से छपल आ वर्तमान संस्करण सन् 2005 में मोतीलाल बनारसीदास से छपल बाटे।
हिंदू ग्रंथ
हिंदू ग्रंथ हिंदू धर्म के किताब आ पुस्तक सभ बा। पुरान जमाना के बेद, उपनिषद आ पुराण से ले के अबले के सगरी हिंदू साहित्य इन्हन में लिखल बा।
भारत सरकार
भारत सरकार भारत के संबिधान द्वारा अस्थापित सरकार हवे। ई सरकार भारत के संबिधान में बर्णित केंद्र के बिसय सभ के संबंध में संसद द्वारा बनावल कानून के लागू करे ले।
इसरो
भारतीय अंतरिक्ष अनुसंधान संगठन (ISRO) भारत की प्रमुख अंतरिक्ष एजेंसी है, जिसकी स्थापना 1969 में हुई थी। अंतरिक्ष प्रौद्योगिकी, उपग्रह विकास और अंतरिक्ष अन्वेषण में उल्लेखनीय उपलब्धियों के पोर्टफोलियो के साथ ISRO ने अपनी स्थापना के बाद से एक लंबा सफर तय किया है। इस ब्लॉग पोस्ट का उद्देश्य इसरो के इतिहास, इसके मिशन और वैश्विक अंतरिक्ष समुदाय में इसके महत्वपूर्ण योगदान का संक्षिप्त विवरण प्रदान करना है ।Read More
इसरो (पूरा नाँव भारतीय अंतरिक्ष रिसर्च संगठन) भारत सरकार के अंतरिक्ष एजेंसी हवे। एकर मुख्यालय बंगलौर, कर्नाटक में बा। एह एजेंसी के मकसद "राष्ट्रीय बिकास खातिर अंतरिक्ष टेक्नोलॉजी के सदुपयोग" कइल बा, जेवना खातिर ई अंतरिक्ष बिज्ञान में रिसर्च आ ग्रह-उपग्रह सभ पर खोज के काम करे ले।
साल 1969 इसरो के गठन भइल आ ई 1962 में भारत के पहिला परधानमंत्री जवाहरलाल नेहरू आ उनके नजदीकी रहल बैज्ञानिक विक्रम साराभाई स्थापित के प्रयास से 'अंतरिक्ष रिसर्च खातिर भारतीय राष्ट्रीय कमेटी' (INCOSPAR) के जगह लिहलस। इसरो के गठन से भारत में अंतरिक्ष रिसर्च के संस्थागत रूप मिल गइल। ई भारत सरकार के अंतरिक्ष बिभाग के अधीन काम करे ले आ अंतरिक्ष बिभाग खुद सीधे परधानमंत्री के रिपोट करे ला।
इसरो भारत के पहिला अंतरिक्ष यान "आर्यभट" बनवलस, जेकरा के सोवियत यूनियन के द्वारा 19 अप्रैल 1975 के छोड़ल गइल। एह यान के नाँव भारतीय गणितज्ञ आर्यभट के नाँव पर रखल गइल रहे। 1980 में 'रोहिणी' पहिला अइसन उपग्रह रहे जेकरा के भारतीय लॉन्च वीकल एसएलवी-3 से अंतरिक्ष में भेजल गइल। एकरे बाद इसरो द्वारा पीएसएलवी आ जीएसएलवी के निर्माण भइल जे क्रम से उपग्रह सभ के ध्रुवीय कक्षा आ धरती समकालिक कक्षा में स्थापित करे खातिर बनावल गइल बाने। इसरो इनहन के मदद से कइयन ठे देसी आ बिदेसी उपग्रह अंतरिक्ष में स्थापित कऽ चुकल बाटे। साल 2014 में इसरो सफलता के साथ देसी क्रायोजेनिक इंजन (सीई-20) के इस्तेमाल जीएसएलवी-5 में कइलस आ जीसैट-14 के अंतरिक्ष में पहुँचावे में सफल भइल।
इसरो आपन चंद्रपरिकरमा यान चंद्रयान-1 के 22 अक्टूबर 2008 के आ एक ठो मंगलपरिकरमा यान, मंगलयान भेजलस जे 24 सितंबर 2014 के मंगल के कक्षा में स्थापित भइल आ भारत अइसन पहिला देस बनल जे अपने पहिले बेर के कोसिस में ई सफलता पा लिहलस।
इसरो द्वारा भबिस्य में जीएसएलवी एमके III के निर्माण के योजना बा जवना से कि अउरी भारी वजन वाला उपग्रह छोड़ल जा सकें। एकरे अलावा यूएलवी, दुबारा इस्तमाल लायक लॉन्च बिमान, मानवसहित अंतरिक्षबिमान, चंद्रयान-2, अंतरग्रहीय प्रोब, सूर्य मिशन (आदित्य) वगैरह के भी योजना बाटे। 18 जून 2016 इसरो एक्के साथ 20 गो उपग्रह अंतरिक्ष में भेज के अपना तरह के एक ठो रेकार्ड बना दिहलस, एह बीस गो में एक ठो उपग्रह गूगल के भी रहल। एकरे बाद 15 फरवरी 2017 के इसरो एक्के साथ 104 उपग्रह सभ के एक्के रॉकेट (पीएसएलवी–सी37) से अंतरिक्ष में भेज के बिस्व रेकार्ड बना दिहलस।
18 मई 2017 के इसरो के इंदिरा गाँधी शांति पुरस्कार दिहल गइल। ई पुरस्कार साल 2014 खातिर, दिल्ली में पूर्व परधानमंत्री मनमोहन सिंह, 'इंदिरा गाँधी ट्रस्ट' के ट्रस्टी के हैसियत से एक ठो समारोह में दिहलें। अगिला अठारह महीना में इसरो तीन गो उपग्रह लॉन्च करे वाला बा जेवना से इंटरनेट के स्पीड में बढ़ती होखी।
लखनऊ विश्वविद्यालय
लखनऊ यूनिवर्सिटी उत्तर प्रदेश के राजधानी लखनऊ में स्थित एगो सरकारी विश्वविद्यालय बा। ई राज्य विश्वविद्यालय हवे आ एकर स्थापना १९२१ में भइल रहे।
बगसर जिला
बक्सर जिला बिहार के 38 गो जिला में से एगो ह। ई पटना प्रमंडल के एगो जिला ह।
बक्सर जिला बिहार के एगो महत्वपूर्ण जिला ह,काहे कि जब अंग्रेज उत्तर भारत पर शासन करे खातिर सोचलस त ऊ लोगन के बक्सर में बक्सर के युद्ध करे के पड़ल आ हुमायुँ के भी उत्तर भारत पे शासन करे खातिर बक्सर जिला में युद्ध करे के पड़ल।
नाँव
स्थानीय परंपरा के अनुसार बक्सर नाँव एह कस्बा के एगो झील से बनल बाटे जेकर नाँव अघसर (पाप के मिटावे वाला) बाटे जे समय के साथ बगसर बन गइल आ वर्तमान रूप ले लिहलस जे बक्सर हवे। एगो अउरी वैदिक किंवदंती में कहल गइल बा कि, बेसीरा नाम के एगो ऋषि भा ऋषि दुर्वास ऋषि के डेरवावे खातिर बाघ के रूप लेवे खातिर अपना के बदल दिहलें, आ ऊ बाघ के रूप हमेशा खातिर बरकरार रखे खातिर बर्बाद हो गइलें। बेदसीरा अपना मानव रूप के पुनर्स्थापित करे के चक्कर में अघसर के पवित्र पोखरा में नहा के गरुशंकर के पूजा कईली। एह घटना के यादगार बनावे खातिर एह जगह के व्याघ्रसर कहल गइल आ बाद में ई बाघसर (The Tiger's pond) बन गइल।
गधरा
गधरा भारत के झारखंड राज्य में एक ठो कसबा बाटे।
दक्कन पठार
दक्कन के पठार (Deccan Plateau) भारत के प्रायदीपी भाग में मौजूद एक ठो पठार बाटे। तिकोना आकार के ई पठार अपना उत्तरी हिस्सा में 100 से 300 मीटर के ऊँचाई से ले के दक्खिनी हिस्सा में 1,000 मीटर के ऊँचाई वाला बाटे।
पिथौरागढ़ जिला
पिथौरागढ़ भारत के उत्तराखण्ड राज्य में एगो जिला बाटे। एकर जिला मुख्यालय पिथौरागढ़ बा।
स्पांडिलाइसिस
स्पांडिलाइसिस (Spondylosis) एगो ब्यापक शब्द हवे जेकर मतलब कौनों भी कारन से रीढ़ के हड्डी के क्षय होखे (डीजेनेरेशन) के दसा हऽ। सकेत अरथ में, ई ऑस्टियोआर्थराइटिस के कहल जाला, मने कि उमिर बढ़े के साथ रीढ़ के हड्डी के क्षय।
आमतौर पर एकरे कारन रीढ़ के गोटी सभ परभावित होखे लीं, इनहन के वर्टेब्रा कहल जाला आ इनहना के जोड़ के परभावित होखे के संभावना भी होला। अइसन होखे के कारन सभसे प्रमुख लच्छन के रूप में पीठ के दरद होला। अगर ई बेमारी ढेर बढ़ जाय तब रीढ़ के बीचोबीच से हो के गुजरे वाली स्पाइनल कार्ड आ नर्व रूट सभ पर दबाव पड़े ला आ एकरे कारण सुन्न होखे भा मांसपेशी के कमजोरी नियर समस्या पैदा हो सके ले।
कौशांबी जिला
कौशांबी जिला उत्तर प्रदेश की इलाहाबाद मंडल में एगो जिला बाटे जौना के मुख्यालय मंझनपुर बा।
स्टीवन स्पीलबर्ग
स्टीवन एलन स्पीलबर्ग (Steven Allan Spielberg; जनम 18 दिसंबर 1946) एगो अमेरिकी फिलिमकार बाने। इनके नया हॉलीवुड जुग के संस्थापक लोग में गिनल जाला आ ई दुनियाँ के सभसे जानल-मानल फिलिम डाइरेक्टर आ प्रोड्यूसर लोग में से एक हवें। ई ड्रीमवर्क्स स्टूडियो के संस्थापक सदस्य लोग में से भी हवें।
स्पीलबर्ग के जन्म सिनसिनाटी, ओहायो में भइल रहे आ ई फीनिक्स, एरिजोना में बड़ भइलें। बाद में ई कैलिफोर्निया आ गइलें आ फिल्म कॉलेज में पढाई कइलें। कुछ टीवी एपिसोड डाइरेक्ट करे के बाद, जिनहन में नाइट गैलरी आ कोलंबो शामिल रहलें, इनके द्वारा टेलीविजन फिलिम डुएल (1971) डाइरेक्ट कइल गइल जे आलोचक आ दर्शक लोगन से बढ़ियां रिस्पांस पवलस। एकरे बाद स्पीलबर्ग आपन डाइरेक्शन डेब्यू कइलें आ द सुगरलैंड एक्सप्रेस (1974) में बनावलें। अगिला साल ऊ हर घर में जानल जाए वाला नाँव बन गइलें जब 1975 के गर्मी में ब्लॉकबस्टर जॉज आइल। एकरे बाद ऊ कई गो बॉक्स ऑफिस पर सफलता पावे वाली फिलिम बनवलें जेह में क्लोस एनकाउंटर ऑफ़ द थर्ड काइंड (1977), ''ई. टी. द एक्स्ट्राटेरेस्ट्रियल (1982), आ इंडियाना जोन्स सीरीज शामिल रहलीं। एकरे बाद ई ड्रामा फिलिम द कलर पर्पल (1985) आ एम्पायर ऑफ़ द सन'' (1987) बनावलें।
स्पीलबर्ग के इनका दू गो फिलिम शिंडलर्स लिस्ट (1993) आ सेविंग प्राइवेट रेयान (1998) खाती बेस्ट डाइरेक्टर के श्रेणी में अकैडमी अवार्ड मिलल बा।
मुजफ्फरपुर जिला
मुजफ्फरपुर जिला बिहार के 38 गो जिला में से एगो ह। ई तिरहुत प्रमंडल के एगो जिला ह।
उर्वशी चौधरी
उर्वशी चौधरी भोजपुरी फिलिम के एगो हिरोइन बानीं।
घाटशिला
घाटशिला भारत के झारखंड राज्य में एक ठो कसबा बाटे। ई जमशेदपुर ले 45 किलोमीटर दूर बाटे।
ऑक्सफोर्ड यूनिवर्सिटी प्रेस
ऑक्सफोर्ड यूनिवर्सिटी प्रेस दुनिया के सभसे बड़ा प्रेस (प्रकशन संस्थान) बाटे आ कैम्ब्रिज यूनिवर्सिटी प्रेस के बाद दुनिया के दुसरा सभसे पुरान प्रकाशन संस्थान बा। ई ऑक्सफोर्ड यूनिवर्सिटी द्वारा संचालित होला आ उहाँ के वाइस चांसलर एकरे खातिर पन्द्रह गो अकैडमिक लोग के नियुक्त करें लें।
निज़ामुद्दीन दरगाह
निज़ामुद्दीन दरगाह भारत के राजधानी दिल्ली में मशहूर सूफ़ी संत निजामुद्दीन औलिया के दरगाह बाटे।
भारतीय साज
तार बाजा
अइसन बाजा जिनहन में तनल तार के ठोकर से या रगर के आवाज निकालल जाले तारबाजा (तन्त्रवाद्य) कहल जालें। इनहन के दू को प्रकार में बाँटल जाला: तत आ वितत। ठोकर से बजावल जाए वाला बाजा जइसे सितार वगैरह के तत वाद्य कहल जाला आ सरंगी नियर बाजा जिनहन के तार के रगर के बजावल जाला वितत वाद्य कहालें:
रानी चटर्जी
रानी चटर्जी एक ठो भारतीय ऐक्ट्रेस बाड़ी जे मुख्य रूप से भोजपुरी सिनेमा में काम करे खातिर जानल जाली। उनके भोजपुरी फिलिम ससुरा बड़ा पइसा वाला से परसिद्धि मिलल, जेह में ऊ मनोज तिवारी के साथ काम कइली। एकरे अलावा उनके कुछ परसिद्ध फिलिम सभ में सीता, देवरा बड़ा सतावेला आ रानी नं॰ 786 बाड़ी सऽ।
कैरियर
रानी चर्टजी के जनम मुंबई में भइल आ एहीजे पलल-बढ़ल हई। चटर्जी आपन भोजपुरी फिलिम कैरियर के सुरुआत ससुरा बड़ा पइसा वाला से कइली। फिलिम हिट रहल आ एकरा के कई गो अवार्ड भी मिललें।
अपना फिलिमी कैरियर के सुरुआत के तेरह साल बाद भी, चटर्जी भोजपुरी फिलिम इंडस्ट्री में अभिन ले नमर एक पर बाड़ी आ खुद अपना दम प फिलिम हिट करावे के क्षमता राखत बाड़ी जे अभी अउरी कौनों भोजपुरी हिरोइन में नइखे। चटर्जी के कहनाम बा कि नमर एक के पोजीशन खाती उनका के खुद से खतरा बुझाला कि जहिया मेहनत कइल बंद क देब तहिया हमरा खतरा हो जाई।
हाल में रानी चटर्जी एक्टिंग के साथे-साथ गायकी के ओर भी बढ़ चलल बाड़ी आ एगो फिलिम खातिर अपना आवाज में दू गो गाना रिकार्ड करवले बाड़ी।
प्रतापगढ़ जिला
प्रतापगढ़ जिला उत्तर प्रदेश की इलाहाबाद मंडल में एगो जिला बाटे जौना के मुख्यालय प्रतापगढ़ बा।
नमामि गंगे
नमामि गंगे (Namami Gange Programme; शाब्दिक अरथ: गंगा के (हम) परनाम करत बानी) भारत सरकार के एगो प्रोग्राम बा जे जून 2014 में सुरू कइल गइल। ई इंटीग्रेटेड संरक्षण मिशन के तहत चलावल जा रहल बा। एकर मुख्य उद्देश्य गंगा नदी में प्रदूषण (गंगा प्रदूषण) के कम कइल बा। एह प्रोग्राम के तहत एक्के साथे लगभग तीन सौ प्रोजेक्ट सभ के सुरुआत साल 2016 में भइल।
ई भारत के परधानमंत्री नरेंद्र मोदी के ड्रीम प्रोजेक्ट के रूप में सुरू कइल गइल। हालाँकि, कैग (CAG) के एगो रपट के बाद एह परियोजना पर बिबादो भइल। एह रपट में बतावल गइल रहे कि एह प्रोजेक्ट के धनराशि में से भारी मात्रा में हिस्सा खर्चा ना भइल रहे।
एकरा खातिर जर्मनी के एगो संस्था के साथे समझौता भी भइल रहल।
नोट
<references group="नोट"/>
आस्तिक अउरी नास्तिक
आस्तिक अउरी नास्तिक हिंदू परंपरा में आ भारतीय दर्शन में लोग सभ के दू गो समूह में बिभाजन करे के तरीका बाटे। आस्तिक ओकरा के मानल गइल बा जे (1) ईश्वर के अस्तित्व के माने, (2) आत्मा के अस्तित्व के माने या (3) वेद के सही आ प्रमाण के चीज माने। नास्तिक लोग, आस्तिक के ठीक उल्टा बा।
पूरबी घाट
पूरबी घाट (Eastern Ghats) भारत में एक ठो परबत श्रेणी बा जे कई टुकड़ा में बंटल, भारत के पूरबी समुंद्र तट के समानांतर मोजूद बाटे।
गिडी
गिडी भारत के झारखंड राज्य में एक ठो कसबा बाटे।
बरियारपट्टी गाँवपालिका
बरियारपट्टी नेपाल के प्रदेश संख्या 2 के सिराहा जिला में स्थित एगो गाँवपालिका बा। नेपाल में नाया 744 स्थानीय प्रशासनिक इकाई लागू भइला के बाद से सिराहा जिला के पहिले के कचनारी, जानकीनगर, बरियारपट्टी, तेनुवापट्टी आ जिझौल गांव विकास समिति सभ के मिला के बरियारपट्टी गांवपालिका बनल ह। ई गांवपालिका में अब 5 गो वार्ड बाड़ें।
इ गांवपालिका के कूल जनसंख्या 25,256 बा आ क्षेत्रफल 37.72 वर्गकिलोमिटर बाटे। एकर केंद्र पहिले के बरियारपट्टी गाविस के कार्यालय मे राखल गइल बा। एह गांवपालिका के उत्तर मे सुखीपुर नगरपालिका, लक्ष्मीपुर पतारी गांवपालिका, दक्खिन मे भारत पुरब मे नवराजपुर गांवपालिका आ पश्चिम मे  औरही गांवपालिका बाटे।
भूगोल
बरियारपट्टी गांवपालिका नेपाल के सिराहा जिला के हिस्सा हवे आ ई नेपाल में दक्खिनी-पूरबी हिस्सा में पड़े ला। ई इलाका नेपाल के तराई वाला इलाका हवे, मने कि पहाड़ प्रदेश के दक्खिन में समथर जमीन वाला इलाका हऽ।
कोपेनहेगन विश्वविद्यालय के एगो अध्ययन, जेह में नेपाल के संभावित बनस्पति क्षेत्र सभ के अध्ययन कइल गइल रहे आ एह में हावापानी के नकशा भी बनावल गइल, एह अध्ययन के मोताबिक बनावल नक्शा के अनुसार इहाँ के जलवायु के निचला उष्णकटिबंधी जलवायु में रखल गइल बा हालाँकि, कोपेन के जलवायु बर्गीकरण के हिसाब से ई इलाका नम उष्णकटिबंधी जलवायु (Cwa) कटेगरी में रखल जाला।
स्थानिय प्रशासन आ शामिल इकाई सभ
नेपाल के बाकी गाँवपालिका सभ नियर, बरियारपट्टी गाँवपालिका में भी स्थानीय प्रशासन के ब्यवस्था बा। इहवों, गाँवपालिका के एक ठो कार्यालय बा आ गाँवपालिका के स्थानीय प्रशासन गांव कार्यपालिका द्वारा चलावल जाला जेकर अध्यक्ष आ उपाध्यक्ष चुनाव होकर चुनल जाला।
गाँवपालिका में आवे वाला गाँव सभ, जिनहन के पाहिले गाँउ बिकास समीति (गाविस) कहल जाय, के बिबरन नीचे दिहल गइल बा:
कचनारी
बरियारपट्टी गाँवपालिका के इकाई बा। पहिले ई कचनारी गाविस के रूप में रहल। नेपालके सन 2011 के जनगणना अनुसार कचनारी के 1,016 घर मे कूल जनसंख्या 6,480 बाटे। एह में मरदाना लोग के संख्या 3,252 आ औरत लोग के संख्या 3,228 बा।
जानकीनगर
बरियारपट्टी गाँवपालिका के इकाई बा। पहिले ई जानकीनगर गाविस के रूप में रहल। नेपालके सन 2011 के जनगणना अनुसार जानकीनगर के 723 घर मे कूल जनसंख्या 4,441 बाटे। एह में मरदाना लोग के संख्या 2,189 आ औरत लोग के संख्या 2,222 बा।
बरियारपट्टी
बरियारपट्टी, जे पहिले के ब्यवस्था में खुद एगो गाँवबिकास समिति रहल, अब अपनहीं नाँव के गाँवपालिका के इकाई भी बा। नेपालके सन 2011 के जनगणना अनुसार इहाँ के 906 घर मे कूल जनसंख्या 5,129 बाटे। एह में मरदाना लोग के संख्या 2,535 आ औरत लोग के संख्या 2,594 बा।
तेनुआपट्टी
बरियारपट्टी गाँवपालिका के इकाई बा। पहिले ई तेनुआपट्टी गाविस के रूप में रहल। नेपाल के सन 2011 के जनगणना अनुसार तेनुआपट्टी के 750 घर मे कूल जनसंख्या 4,240 बाटे। एह में मरदाना लोग के संख्या 2,034 आ औरत लोग के संख्या 2,206 बा।
समाज आ संस्कृति
बरियारपट्टी में प्रमुख रूप से हिन्दू, मुस्लिम आ इसाई के माने वाला लोग निवास करत बा। जातीय बर्गीकरण देखल जाय तब इहाँ, यादव, कथवनिया, कोइर, दुसाध, चमार, मलाह, तेली, डोम, मुसहर, दोनवार आदि जाति के बस्ती बाटे।
हिंदू धर्म के लगभग सगरी परब-तिहुआर इहाँ मनावल जाला, जेह में संक्रांति, होली, दिपावली वगैरह प्रमुख तिहुआर बाड़ें।
यातायात
बरियारपट्टी गांव मे सगरमाथा बस व्यवसायी संघ के एक ठो छोट टर्मिनल बा जहाँ से लोकल बस जीरोमाइल, लहान आ खोक्सी होके भी लहान तथा सिराहा तक जायेला। दिवा सेवा छोट सबारी जौन सुबह मे खोक्सी से सिंधुली होके काठमांडू तक जाला आ रात्रि सेवा भी खोक्सी से काठमांडू तक जाला।
सांख्य
सांख्य हिंदू परंपरा के छह गो दर्शन में से एगो बाटे।
वीर बहादुर सिंह
वीर बहादुर सिंह भारतीय आजादी आंदोलन में सक्रिय भूमिका अदा करे वाला आंदोलनकारी रहलें आ 1942 के भारत छोड़ो आंदोलन में हिस्सा लिहले रहलें। इनके लेखन कैरियर में कई गो निबंध संग्रह के रचना सामिल बा। एह लिखाई के मुख्य बिसय भारत के आर्थिक सिस्टम आ इहाँ के श्रम ब्यवस्था रहल।
सिंह के यादगार के रूप में पूर्वांचल विश्वविद्यालय के नाँव इनके नाँव पर रखल गइल बा, गोरखपुर शहर में खेलकूद कॉलेज के नाँव आ एगो अउरी डिग्री कॉलेज के नाँव इनके नाँव पर रखल गइल बा।
नैनीताल जिला
नैनीताल जिला भरत की उत्तराखण्ड प्रान्त में एगो जिला बाटे।
ग्रेटा गर्विग
ग्रेटा सेलेस्ट गर्विग (Greta Celeste Gerwig; जनम 4 अगस्त 1983) एगो अमेरिकी फिलिम ऐक्ट्रेस, स्क्रीनलेखिका आ डाइरेक्टर बाड़ी। 2006 से 2009 के बीचा में ई कई गो फिलिम सभ में ऐक्ट्रेस के रूप में लउकली आ लोगन के धियान इनका ओर गइल। एकरे बाद ई जोए स्वानबर्ग के फिलिम सभ में देखलाई पड़ली, इनहन में से कुछ के ई सह-लेखिका आ सह-डाइरेक्टर भी रहली।
गोबिंदपुर, झारखंड
गोबिंदपुर, झारखंड भारत के झारखंड राज्य में एक ठो कसबा बाटे।
ग्रेटा गर्विग
साल 2017 में ई आपन अकेले डाइरेक्ट कइल फिलिम लेडी बर्ड से एह क्षेत्र में कदम रखली। एह फिलिम के 75वाँ गोल्डन ग्लोब अवार्ड्स में बेस्ट मोशन पिक्चर - "म्यूजिकल भा कॉमेडी" के अवार्ड मिलल। एह फिलिम में गर्विग के काम खातिर इनका के दू गो अकैडमी अवार्ड नामिनेशन मिलल, बेस्ट डाइरेक्टर खाती आ बेस्ट स्क्रीनप्ले खातिर आ गोल्डन ग्लोब आ बाफ्टा में बेस्ट स्क्रीनप्ले खाती नामिनेशन मिलल। एकरे बाद, ई ऑस्कर अवार्ड में बेस्ट डाइरेक्टर खातिर नॉमिनेशन पावे वाली अबतक के पाँचवीं औरत बनली।
नरेंद्र मोदी मंत्रिमंडल
नरेंद्र मोदी मंत्रिमंडल भारत में केंद्र में अस्थापित सरकार के मंत्रिमंडल बा। साल 2014 के आम चुनाव के बाद भाजपा आ अन्य दल सभ के एलायंस, एनडीए की जीत के बाद एह मंत्रिमंडल के गठन भइल। चुनाव के रिजल्ट 16 मई 2014 के आइल आ मंत्रिमंडल आपन कार्यभार 27 मई 2014 से सम्हार लिहलस। भारत के परधानमंत्री के रूप में नरेंद्र मोदी एह मंत्रिमंडल के मुखिया बाड़ें। पूरा मंत्रिमंडल सामूहिक रूप से भारतीय संसद के प्रति जबाबदेह बा।
रिंकू घोष
रिंकू घोष भोजपुरी फिलिम के एगो हिरोइन बानीं।
रिचर्ड फेयनमन
रिचर्ड फिलिप्स फेयनमन (11 मई 1918 — 15 फरवरी 1988) अमेरिका के एगो भौतिकज्ञ रहन जवन की प्रमात्रा बलबिद्या मे राह समाकलन बिधी, प्रमात्रा बिद्युतगतिबिज्ञान के सिद्धांत, तरल हीलियम के अती तरलता आ कण भौतिकी मे पार्टन नमूना ला चिन्हल जालन।
फेयनमन अतिपरमानविक कन सभ के चाल चलन के देखावे वला गानितिय समीकरन सभ के चित्र के माध्यम से देखावे के पद्दती बिकसित कईलें जेकरा फेयनमन चीत्र कहल गइल।
कात्सुको सारुहाशी
कात्सुको सारुहाशी (Saruhashi Katsuko, 猿橋 勝子) (जनम : 22 मार्च, 1920 आऊर निधन : 29 सितंबर, 2007) एगो जापानी भूरसायनबिद रहलीं। ई कार्बन डाईऑक्साइड (CO2) लेबल क सबले पहिलका कुछ मापजोख कइले रहलीं जेकरे बाद समुंदरी जल आ वातावरण में रेडियोएक्टिव नाभिकीय राख क परमान देखवले रहलीं। सारुहाशी 1957 में रसायनशास्त्र में टोक्यो विश्वविद्यालय से डॉक्टरेट क उपाधी पवले रहलीं। सारुहाशी जियोकेमिकल सोसायटी ऑफ जापान आऊर ओशीनोग्राफिकल सोसायटी ऑफ जापान क मानद सदस्य रहलीं। 22 मार्च, 2018 के गूगल इनकरे जनमदिन प सम्मान में गूगलडूडल परदरसित कइले रहल।
पूर्बी चंपारन जिला
पूर्बी चंपारण जिला बिहार के 38 गो जिला में से एगो ह। ई तिरहुत प्रमंडल के एगो जिला ह। एकर मुख्यालय मोतिहारी शहर में बा।
गोधर
गोधर भारत के झारखंड राज्य में एक ठो कसबा बाटे।
न्याय
न्याय हिंदू परंपरा के छह गो दर्शन में से एगो बाटे।
गंगा प्रदूषण
गंगा प्रदूषण चाहे गंगा नदी में प्रदूषण भारत के सभसे पबित्र मानल जाए वाली नदी गंगा में प्रदूषण आ ओकरी नियंत्रण के उपाय आ प्रयास से संबंधित बा।
भारत सरकार प्रदूषण रोके खातिर पाहिले गंगा कार्य योजना (गंगा एक्शन प्लान-GAP) चलावल। अब नमामि गंगे नांव के योजना चालू बा।
शिवहर जिला
शिवहर जिला बिहार के 38 गो जिला में से एगो ह। ई तिरहुत प्रमंडल के एगो जिला ह।
सीतामढ़ी जिला
सितामढी(कैथी: 𑂮𑂱𑂞𑂰𑂧𑂜𑂲) जिला बिहार के 38 गो जिला में से एगो ह। ई तिरहुत प्रमंडल के एगो जिला ह।इ बिहार के उतरी भाग मे पड़ेला आ नेपाली सीमा से जुड़ेला।
लक्ष्मीनारायण मंदिर
लक्ष्मीनारायण मंदिर, भारत के राजधानी दिल्ली में एगो हिंदू मन्दिर बाटे। ई मंदिर लक्ष्मीनारायण, मने बिष्णु के मंदिर बा। एकर निर्माण बी आर बिड़ला करववलें आ महात्मा गांधी एकर उद्घाटन कइलें। एकरा के बिड़ला मंदिर भी कहल जाला।
गोमो
गोमो भारत के झारखंड राज्य में एक ठो कसबा बाटे।
चंपावत जिला
चम्पावत जिला भरत की उत्तराखण्ड प्रान्त में एगो जिला बाटे।
पच्छिमी घाट
पच्छिमी घाट भारत के पच्छिमी-दक्खिनी हिस्सा में समुंद्र के किनारे के सहारे मौजूद एगो परबत श्रेणी बाटे।
ओएलएक्स
ओएलएक्स (OLX) एगो ऑनलाइन मार्केटिंग सुबिधा देवे वाली कंपनी बा। ई अर्जेंटीना के कंपनी साल 2006 में स्थापित भइल आ वर्तमान में कुल 45 गो देसन में आपन सेवा दे रहल बा, आ ई भारत, ब्राजील, पाकिस्तान, पोलैंड, पुर्तगाल आ यूक्रेन में ई सभसे बड़हन अपने तरह के कंपनी बाटे जहाँ ऑनलाइन क्लासिफाइड बिग्यापन दिहल जा सके।
विद्यानिवास मिश्र
विद्यानिवास मिश्र (28 जनवरी 1928 –14 फरवरी 2005) एगो भारतीय लेखक, कवी आ पत्रकार रहलें। मिश्र के जनम उत्तर प्रदेश राज्य के गोरखपुर जिला के पकड़डीहा नाँव के अस्थान पर भइल आ पढ़ाई गोरखपुर विश्वविद्यालय आ इलाहाबाद विश्वविद्यालय में भइल। प्रसिद्ध लेखक राहुल संकृत्यायन के साथे डिक्शनरी लेखक के काम कइलेन आ बाद में इनके ललित निबंधकार के रूप में परसिद्धी मिलल। एह कड़ी में कई गो निबंध खाली शब्द सभ के परिचय करावे खातिर लिखलें जे हिंदी की शब्द संपदा के नाँव से छपल ई किताब इनके कोशकार आ निबंधकार दुनों रूप के एक साथ देखावे ले।
मिश्र, कई ऊँच प्रदेश पर भी रहलें जेह में बनारस में काशी विद्यापीठ आ संपूर्णानंद संस्कृत विश्वविद्यालय के वाइस चांसलर, आगरा में हिंदी विद्यापीठ के डाइरेक्टर वगैरह के पद सामिल बा। कैलिफोर्निया में विजिटिंग प्रोफेसर रहलें। लंबा समय ले नवभारत टाइम्स के संपादक भी रहलें।
भारत सरकार द्वारा इनके पद्मश्री आ पद्मभूषण सम्मान दिहल गइल। साहित्य अकादमी सम्मान आ मूर्तिदेवी सम्मान भी इनके साहित्यिक काम के खातिर दिहल गइल।
अराकान परबत
अराकान परबत, अराकान योमा भा रखाइन परबत (Arakan Mountains; ရခိုင်ရိုးမ) पच्छिमी बर्मा (म्यांमार) में एगो परबत श्रेणी बाटे। ई परबत भारत के आसाम नागालैंड आ मणिपुर के पहाड़ी सभ के बिस्तार के रूप में मौजूद बाटे आ नर्गिस अंतरीप ले लंबाई लिहले बाटे। कुछ जगह मणिपुर आ नागालैंड के पहाड़ी सभ के एही परबत श्रेणी के हिस्सा मानल जाला। एह तरीका से एह में नगा पहाड़ी, चिन पहाड़ी, लुशाई पहाड़ी वगैरह भी एही में शामिल हो जानीं। ई पहाड़ बंगाल के खाड़ी में डूब जाला आ आगे जा के अंडमान निकोबार दीप समूह के रूप में उपराला।
पाखी हेगड़े
पाखी हेगड़े भोजपुरी फिलिम के एगो हिरोइन बानीं।
खरहा
खरहा, स्तनधारी श्रेणी के चौपाया, खूब तेज दौरेवाला, लंबा कान वाला Leporidae परिवार के शाकाहारी जीव ह। खरहा के हिंदी में खरगोश, संस्कृत में शशक अंग्रेजी में puss भा rabbit भा hare आदि नाव से बोलावल जाला। तेजी आ चंचलता के पर्यायवाची नाम वाला ई जीव के 60 से ढेर प्रजाति बा जवना में 8 से दस प्रजाति भारत में मिलेला।
मौर्य साम्राज्य
मौर्य साम्राज्य प्राचीन काल के लोहा जुग में, लगभग 322 ईसा पूर्व से 187 ईसा पूर्व के दौर में, भारतीय उपमहादीप में एक ठो बिसाल राज रहल। एकर संस्थापक चंद्रगुप्त मौर्य रहलें आ अशोक के समय में ई अपना चरम बिस्तार पर पहुँचल। अपना चरम काल में ई एह भूगोलीय क्षेत्र में अब तक ले भइल सभसे ढेर बिस्तार वाला राज्य हवे।
भारतीय मैदानी इलाका के वर्तमान बिहार राज्य में, ओह जमाना में मगध राजघराना के स्थापना से सुरू भइल ई साम्राज्य के राजधानी पाटलिपुत्र (वर्तमान पटना) रहल।
गुआ, झारखंड
गुआ, झारखंड भारत के झारखंड राज्य में एक ठो कसबा बाटे।
मौर्य साम्राज्य
चाणक्य आ चंद्रगुप्त
पूरबी भारत में, चउथी सदी ईसा पूर्व में नंद बंस के शासन रहल। कहानी कहल जाला कि राजा घनानंद भरल सभा में विष्णुगुप्त चाणक्य के अपमान क दिहलें जेकरा से नराज हो के चाणक्य परतिज्ञा क लिहलें की नंद बंस के बिनास क दिहें। एही चाणक्य के मदद से चंद्रगुप्त द्वारा मौर्य राज के स्थापना तक्षशिला में भइल जे बाद में बिसाल साम्राज्य के रूप में स्थापित भइल।
एह समय से ठीक पहिले, बिजेता सिकंदर के सेना ब्यास नदी के पूरुब बढ़े से मना क दिहले रहल आ सिकंदर बेबीलोन लवट गइल रहलें। सिकंदर के मौत के बाद उनके राज के अधीन पच्छिमी भारत के हिस्सा पर यूनानी लोग कंट्रोल पोढ़ ना रहि गइल सिकंदर के मौत के पाँचे बरिस के बाद पुरु (पोरस) के भुला दिहल गइल। एकरा बाद चंद्रगुप्त मेसीडोनियाई लोग के हरा के आपन राज पंजाव में स्थापित कइलेन, चाणक्य के मदद से मजबूत सेना बनवलें आ एकरे बाद मगध पर आक्रमण क के उहाँ के सम्राट बनलें। हालाँकि, चंद्रगुप्त के शक्ति के उदय के बारे में बहुत बिबाद बाटे आ इतिहासकार लोग बहुत सारा बात पर एकमत ना बा लोग।
मगध बिजय
चाणक्य बिद्वान आ कुशल नीति निर्माता रहलें, कूटनीति के ज्ञाता रहलें, रणनीति बनावे आ गुप्तचर ब्यवस्था करे में उनके महारथ रहल। ऊ चंद्रगुप्त के मंत्री के रूप में मगध के शत्रु लोग से मेल करे आ सहजोगी जुटावे के काम कइलें, मगध में आपन गुप्तचर भेजलें।
सभसे पहिले चाणक्य अपना एगो शिष्य आ तत्काल में पोरस के प्रतिनिधि राजा के रूप में कैकेय पर राज करे वाला मलायकेतु के साथे मिलवलें। विशाखदत्त के मुद्राराक्षसम् में आ जैन ग्रंथ परिशिष्टपर्व सभ में चंद्रगुप्त के "पर्वतिक" राजा के साथ अलायंस बनावे के बिबरन मिले ला, जिनके पोरस के रूप में इतिहासकार लोग चिन्हित करे ला। एह हिमालयी एलायंस में यवन (यूनानी), कंबोज, शक (सीथीयाई), किरात (नेपाली), पारसीक (ईरानी), आ बाह्लीक (बैक्ट्रियाई) लोग सामिल हो के एक साथ मगध पर हमला कइल आ राजधानी पाटलिपुत्र, जेकरा के कुसुमपुर भी कहल जाय, बिजय स्थापित कइल।
चंद्रगुप्त
मेसिडोनियाई लोग के खिलाफ चंद्रगुप्त तब आक्रमण कइलें जब सेल्यूकस I (निकेटर) द्वारा भारत के उत्तरपच्छिमी भाग सभ के, जिनहन के सिकंदर के समय में जीतल गइल रहे, दोबारा जीते के कोसिस कइल गइल लगभग 305 ईसा पूर्व में। एह लड़ाई के बारे में यूनानी इतिहासकार लोग कुछ नइखे लिखले मानल जाला कि एह लड़ाई में सेल्यूकस के भागे के पड़ल, बाद में चंद्रगुप्त आ सेल्यूकस के बीच समझौता भइल जेह में एक ठो औपचारिक जुद्ध-संधि लिखल गइल। एकरे अनुसार, यूनानी लोग आपन राजकुमारी के बियाह चंद्रगुप्त से कइल। चंद्रगुप्त द्वारा कंबोज, गांधार, कंधाहार, आ बलूचिस्तान के इलाका पर काबिज हो गइलेन आ बदला में सेल्यूकस के 500 हाथी मिललें जे उनके पच्छिमी सीमा पर जारी हेलेनिस्टिक जुद्ध सभ के बहुत मददगार साबित भइलेन। दुनों राज के बीच में राजदूत के रूप में भी संपर्क बढ़ल आ मेगस्थनीज नियर इतिहासकार लोग के मौर्य दरबार में स्थान मिलल।
बिंदुसार
मौर्य साम्राज्य के पहिला शासक, चंद्रगुप्त मौर्य आ उनके पत्नी दुर्धरा के बेटा बिंदुसार (298 - 272 ईसा पूर्व), उनके बाद राजा बनलें। ओह समय बिंदुसार के उमिर मात्र 22 बरिस रहल। बिंदुसार के बारे में ओतना इतिहासी जानकारी ना मौजूद बा जेतना उनके पिता चंद्रगुप्त भा उनके बेटा अशोक के बारे में मिले ला, तबो कुछ जानकारी इनहूँ के राजकाज के बारे में जरूर मौजूद बा।
यूनानी इतिहासकार लोग इनके "अमित्रचेत्स" के नाँव से बोलवले बा, जेकर संस्कृत रूप "अमित्रघात" होखे के अनुमान लगावल जाला। मध्यकालीन तिब्बती इतिहासकार लामा तारानाथ के लिखित बौद्ध धर्म के इतिहास में ई बिबरन मिले ला कि बिंदुसार ओह समय के सोरह गो राजा लोग के दमन कइलेन आ साम्राज्य के बिस्तार पच्छिमी समुंद्र से ले के पूरबी समुंद्र ले कइलें। कुछ लोग एकरा के दक्कन बिजय माने ला, काहें कि उनहन लोग के अनुसार पूरबी समुंद्र (बंगाल के कुछ इलाका छोड़ के) से ले के पच्छिमी समुंद्र (सौराष्ट्र के अलावा) पहिलहीं, चंद्रगुप्त के काल में, मौर्य साम्राज्य के हिस्सा बन चुकल रहल। कुछ इतिहासकार लोग एकरा के नया बिजय ना माने ला बलुक बिद्रोह के दमन भर माने ला। अशोक के शिलालेख-13 के हवाले से ई बतावल जाला कि मैसूर ले के इलाका अशोक के पैतृक राज के रूप में मिलल रहल। एही कारन ई बितर्क कइल जाला कि दक्षिण के बिजय या टेम्पलेट चंद्रगुप्त के काल में भइल या बिंदुसार के समय में।
दिव्यावदान नाँव के ग्रंथ से तक्षशिला में बिद्रोह के बिबरन मिले ला जेकरा के रोके खातिर बिंदुसार अशोक के भेजलें। अशोक के पहुँचे पर पता चलल कि उहाँ के लोग ना त राजकुमार के बिरुद्ध बा न राजा बिंदुसार के बाकिर दुष्ट आमात्य (मंत्री) लोग उनहन लो के अपमान करे ला।
बिंदुसार पच्छिम के यूनानी शासक लोग से दोस्ती के संबंध रखलें। स्ट्रेबो के हवाला से ई बतावल जाला कि ग्रीक शासक एंटियोकस, जे सेल्यूकस के उत्तराधिकारी रहलें, बिंदुसार के दरबार में डायमेकस नाँव के दूत भेजलें। प्लिनी के हवाला से बतावल जाला कि फिलाडेल्फस द्वारा एगो दूत डायोनीसस के भेजल गइल रहे।
पुराण सभ के मोताबिक बिंदुसार 24 साल राज कइलें, जबकि महावंश के अनुसार 27 साल, इतिहासकार राधाकुमुद मुखर्जी के हवाला दे के बिंदुसार के निधन के तिथि 272 ईसा पूर्व बतावल जाला। बिंदुसार के बाद इनके बेटा अशोक उत्तराधिकारी बनलें जे बिंदुसार के जीवन में उज्जयिनी के शासन ब्यवस्था के देखरेख करें।
अशोक
नौजवान राजकुमार के रूप में अशोक ((r. 272 – 232) BCE) जबरदस्त आ बेहतरीन कमांडर रहलें आ उज्जैन आ तक्षशिला में भइल बिद्रोह के सफलता के साथ दमन कइलें। राजा के रूप अशोक महत्वाकांक्षी आ उग्र सुभाव वाला रहलें जे साम्राज्य के ताकत के पच्छिमी भारत आ दक्खिनी भारत में दोहरा के पोढ़ कइलें हालाँकि, ई इलाका उनके राज्य के हिस्सा चंद्रगुप्त भा बिंदुसार के जमाना से रहबे कइल। ई त कलिंग (262–261 BCE) के बिजय अभियान आ एकरे दौरान भइल लड़ाई रहल जे उनके जिनगी में सभसे जबरदस्त मोड़ साबित भइल। भले अशोक के सेना कलिंग के हरा के अपना राज्य में सामिल करे में सफल भइल, एह भयानक लड़ाई में लगभग 1,00,000 सैनिक आ नागरिक मारल गइलें जेह में 10,000 खुद अशोके के आदमी रहलें। सैकड़ों हजार लोग एह जुद्ध के कारन बरबादी के शिकार भइल। जब अशोक ई बरबादी आ कष्ट खुद देखलें तब उनके पछितावा होखे लागल। एही पछितावा में ऊ शांति के खोज में बौद्ध धर्म अपना लिहलें, हालाँकि कलिंग उनके राज्य के हिस्सा बन गइल। एकरे बाद ऊ लड़ाई आ हिंसा के रास्ता छोड़ दिहलें आ नैतिक आ धार्मिक बिचार के बढ़ावा देवे में लाग गइलेन। राज्य में पशु बध बंद करवा दिहलें, सभका के कानून के नजर में बराबर घोषित कइलें आ अपना आदेशलेखन में धर्म आ नीति के बात लिखवा के धर्म के परचार कइलें, अन्य देसन में धर्म प्रचारक लोग के भेजलें।
पत्थर पर खोदवावल अशोक के आदेसलेख पूरा भारतीय उपमहादीप में मिलल बाने। सुदूर उत्तर-पच्छिम में अफगानिस्तान से ले के दक्खिन में आंध्र प्रदेश के नेल्लोर तक ले ई आदेसलेख मिलल बाने। एह आदेसलेख सभ में अशोक के नीति आ आदर्श के बिबरन मिले ला। एह में से ज्यादातर लेख ब्राह्मी लिपि में बाने जबकि एक ठो लेख ग्रीक (यूनानी भा यवन) भाषा में आ यूनानी आ अरमाई लिखाई में लिखल बा। एह आदेसलेखवन में यवन, गांधार लोग के बारे में लिखल बा आ ओह लोग के राज्य के पच्छिमी सीमा पर मौजूद खेतीबारी करे वाला लोग के रूप में बतावल गइल बा। ग्रीक (यवन) राज्य के सीमा भूमध्यसागरीय इलाका तक ले बतावल गइल बा आ इनहन में अम्तियोक (दूसरा एंटियोकस), तुलामय (टालेमी), अम्तिकिनी (एंटीगोनोस), मक (मग) आ अलिकसुंद्र (एपिरस के दूसरा अलेक्जेंडर) वगैरह के बिबरन बाटे। एह आदेस लेख सभ में राज्य के सटीक सीमा 600 योजन के दूरी पर बतावल गइल बा (लगभग 4,000 मील दूर)।
पतन
अशोक के बाद अउरी 50 साल ले एह बंस के राज चलल। अशोक के उत्तराधिकारी लोग के रूप में कुणाल, जलौक, दशरथ आ संप्रति के नाँव मिले ला। पुराणन में वर्णन अनुसार शालिशुक आ बृहद्रथ अंतिम मौर्य राजा रहल लोग। शालिशुक के कमजोर शासन के समय में पाटलिपुत्र पर यवन लोग के हमला भइल आ बृहद्रथ के उनके ब्राह्मण सेनापति पुष्यमित्र शुंग द्वारा 185 ईसा पूर्व में एगो सैनिक परेड के दौरान हत्या क दिहल गइल। एकरे बाद मौर्य साम्राज्य के अंत हो गइल आ शुंग बंस के शासन स्थापित हो गइल।
शुंग सत्ताहरण (185 BCE)
बौद्ध ग्रंथ, उदाहरण खातिर "अशोकवंदना" में बिबरन बा कि बृहद्रथ के हत्या के बाद ब्राह्मण शुंग लोग के राज में बौद्ध धरम के लोगन के प्रताड़ना भइल आ, आ हिंदू धर्म के दोबारा उठान सुरू भइल। जान मार्शल के अनुसार, पुष्यमित्र एह धार्मिक प्रताड़ना के सभसे बरियार समर्थक आ कलाकार रहलें जबकि बाद के शुंगबंसी राज लोग बौद्ध धरम के ओर कुछ सपोर्ट भी करे वाला रहल। अन्य इतिहासकार, जइसे कि एटिनी लामोटी आ रोमिला थापर, के मत बा कि अइसन बरियार प्रताड़ना आ हमला के पुरातात्विक सबूत कहीं से नइखे मिलल आ बौद्ध ग्रंथन में लिखल ई बात बढ़ा-चढ़ा के कहल गइल हवे। राधाकुमुद मुखर्जी ई माने लें कि पुष्यमित्र कट्टर ब्राह्मण आ बौद्ध धर्म के पक्का दुश्मन रहलें आ बौद्ध विहारन पर बहुत प्रहार कइलेन, बाकी इहो लिखे लें कि विदिशा के लगे भरहुत में उनके दान से बौद्ध स्तूप के निर्माण भी भइल।
इंडो-ग्रीक साम्राज्य (180 ईपू)
मौर्य साम्राज्य के पतन के बाद खैबर दर्रा से सुरक्षा हट गइल आ ई रस्ता बाहरी हमलावर लोग खातिर फिर से खुल गइल। एह तरह से यवन शासनकाल में सुरू हो गइल रहे। एकर मूल जगह बक्त्र (बैक्ट्रिया) रहल जेकरा के दूसरा दायोदोतस (डायोडोटस II) सीरिया के साम्राज्य से आजाद करा लिहलें आ उनके उत्तराधिकारी लोग राज के बिस्तार के आगे बढ़ावल। दिमेत्रियस द्वारा लगभग 180 ईपू में अफगानिस्तान आ उत्तर-पच्छिम भारत के इलाका जीत लिहल गइल आ सिंधुपार के इलाका में हिंद-ग्रीक राज के स्थापना हो गइल। एह लोग में सभसे परसिद्ध राजा मिलिंद (मिनांडर) रहलें जे सागल (सियालकोट) के आपन नई राजधानी बनवलें। पाली भाषा में मौजूद बौद्ध ग्रन्थ मिलिंद-पन्हों के बिबरन अनुसार नागसेन के परभाव से मिनांडर बौद्ध हो गइलें। उनके भारतीयकरण अतना हो गइल कि अपना कई गो अनुयायी लोग के नाँव यूनानी से बदल के भारतीय क दिहले रहलें। इनका काल में बौद्ध धर्म के परतिष्ठा बढ़ल। इनहन लोग के राज्य के वास्तविक बिस्तार कहाँ तक ले रहल एह बारे में कई अर्ह के मत बा। सबूत एह बात के मिले ला कि ई हिंद-यूनानी लोग ईसवी सदी के सुरुआत ले शासन कइल। शुंग, सातवाहन आ कलिंग राज के खिलाफ एह लोग के केतना सफलता मिलल ई बिबाद के बिसय बा। ई बात जरूर साफ बा कि लगभग 70 ईसापूर्व के बाद से शुंग राज के ऊपर यूरेशियाई स्टेपी के इलाका के सीथियाई लोग (जिनके एगो शाखा इंडो-सीथियन या फ़ारसी आ संस्कृत में सक भा शक कहल गइल बा) के हमला भइल आ हिंद-यूनानी राज के पतन हो गइल आ मथुरा आ उज्जयिनी तक के इलाका पर शक लोग के राज हो गइल आ 175-160 ईसापूर्व तक शक राज रहल जबले कि कुषाण लोग के आगमन ना हो गइल।
प्रशासन
मौर्य साम्राज्य के प्रशासन में सभके केंद्र में सम्राट रहल। इलाकाई बिस्तार के हिसाब से देखल जाय त पूरा साम्राज्य के चार गो प्रांत नियर इकाई में बाँटल गइल रहल। इनहन के राजधानी तोसली (पूरुब में), उज्जैन (पच्छिम में), सुवर्णगिरि (दक्खिन में) आ तक्षशिला (उत्तर-पच्छिम में) रहल। एह प्रांतीय इकाई सभ के प्रशासन के जिम्मेदारी राजा के प्रतिनिधि के रूप में "कुमार" लोग करे।
बिसय बिभाजन के हिसाब से देखल जाय त मौर्य साम्राज्य एगो उच्चस्तर के केंद्रीय राजतंत्र रहल। प्रशासन के कामकाज के बिसय अनुसार अठारह हिस्सा में बाँटल गइल रहे। एह बिभाग सभ में कुछ प्रमुख के मुखिया रहलें समाहर्ता (टैक्स वसूली), सन्निधाता (खजाना), सेनापति, युवराज, मंत्री, प्रदेष्टा, दौवारिक वगैरह। एकरे अलावा अधिकारी लोग के भी अलग अलग बिभाजन रहल आ हर बिभाग के मुखिया अधिकारी के "अध्यक्ष" कहल जाय। अइसन कुल बाईस गो अध्यक्ष लोग या फिर सताइस होखे जेह में कुछ प्रमुख रहलें: सीताध्यक्ष (खेती), पण्याध्यक्ष (बानिज), संस्थाध्यक्ष (ब्यापार के मार्ग), वित्ताध्यक्ष (चरागाह) आ लक्षणाध्यक्ष (छपाई) वगैरह। पण्याध्यक्ष (पौतव) के काम नापजोख के बटखरा सभ के जाँच कइल भी रहे जवना से प्रशासन के जटिलता आ सूक्ष्मता के अंजाद लगावल जा सके ला।
सेना बहुत बिसाल रहल आ मेगास्थनीज के हवाला से 6,00,000 पैदल (इन्फैंट्री), 30,000 घोड़ासवार, 8,000 रथ आ 9,000 हाथी रहलें जेकरे पाछे चले वाला आ भृत्य लोग भी रहे। बड़ा पैमाना पर गुप्तचर ब्यवस्था भी मौर्य साम्राज्य के बिसेसता हवे।
कुल मिला के मौर्य काल के प्रशासन बढ़निहार प्रक्रिया रहल आ समय के अनुसार जइसन परिस्थिति होखे एह में सुधार भी होखे। आमतौर पर चाणक्य के लिखल ग्रंथ अर्थशास्त्रम् में बर्णित प्रशासन के चंद्रगुप्त मौर्य के शासन काल के अंतिम समय में लागू प्रशासनिक ब्यवस्था के बिबरन के रूप में देखल जाला, एकरे निर्माण में खुद चाणक्य के भी कम जोगदान ना रहे। हालाँकि ई किताब में आदर्श ब्यवस्था बतावल गइल बा आ जरूरी नइखे कि ओह समय के चलन के एकदम सटीक बिबरन होखे।
रोमिला थापर नियर इतिहासकार लोग के मानल बा कि मौर्य साम्राज्य के प्रशासन में एगो मूलभूत कमी रहल कि ऊ बेहवारिक रूप से सुसंगठित होखले के बावजूद जरूरत से ज्यादा नौकरशाही केंद्रित रहल। गुप्त लोग से इनहन लोग के कर ब्यवस्था बढ़ियाँ रहल जबकि तनखाह के मामिला में ऊँच वर्ग आ निचला अधिकारी लोग के बीच बहुत असमानता रहल, सभसे अधिक तनखाह 48 हजार पण आ सभसे कम 60 पण रहे।
टीका-टिप्पणी
<references group="नोट"/>
टॅराक्सॅकम
टॅराक्सॅकम भा टैराक्साकम (Taraxacum) या आम भाषा में दुधाल, दुदाल या बारान (अंग्रेजी: Dandelion) फूल दार पौधा सभ के एगो बड़हन जाति हवे जेह में कई गो प्रजाति सामिल बाड़ी। इनहन में आमतौर पर पीयर भा सुफेद रंग के छोट-छोट गोल फूल फुलालें आ ओकरे बाद फूल के पंखुरी झर जाए पर गोल फर निकले ला, पाके पर ई फर बहुत सारा टुकड़ा में छितरा जाला आ हवा में उधिया के एक जगह से दुसरे जगह ले एकर बीया चहुँप जाला। आमतौर पर ई समशीतोष्ण कटिबंध के पौधा हवे बाकी कई गरम इलाका सभ में भी पावल जाला।
सबएटॉमिक पार्टिकल
भौतिकी मा अतिपरमानविक कन होकरा बोलल जाला के परमाणु ले छोटहन होखेला। दु परकार के अतिपरमानविक कन मौलिक कन आ समग्र कन बाटे। मूलकन भौतिकि आ नाभिकिय भौतिकि ई कन सभ दिया सोध करेला। जहिया परयोग सभ से पता लागल की एगो कण तरंग अउर पदार्थ दून्नो लेखा लक्षण देखा सकेला तऽ एखिनी दिया फेन से बिचार करे के पड़ गइल। हेकरा चलते कण तरंग द्वैतता नांव के एगो नावा सिद्धांत आइल जेकर कहनाम इ हवे की एगो क्वांटम माप अतहथ कण के लक्षण तरंग आ पदार्थ डुन्नो नियन होखेला। एगो अउर नावा सिद्धांत जेकर नांव अनिश्चितता के सिद्धांत बा, कहेला की कोनो कण के स्थान आ वेगमान एक्के हाली सही से ना नापल जा सके।
बॉलीवुड ऐक्ट्रेस लोग के लिस्ट
नीचे कुछ बॉलीवुड के ऐक्ट्रेस लोग के लिस्ट दिहल जात बा:
अ
अंजलि पाटिल
इ-ऐ
इलियाना डी'क्रूज़
क-ग
कंगना राणावत
च-ज
चित्रांगदा सिंह
ट-त
टिस्का चोपड़ा
द-न
दिव्या दत्ता
प-ब
पद्मिनी कोल्हापुरे
भ-म
भाग्यश्री
र-व
रति अग्निहोत्री
श-स
शबाना आजमी
ह
हिमानी शिवपुरी
मैरी वूल्स्टनक्राफ्ट
मैरी वूल्स्टनक्राफ्ट (27 अप्रैल 1759 – 10 सितंबर 1797) एगो अंगरेज लेखिका, दार्शनिक, आ नारी अधिकार के पक्षधर वक्ता रहली। अपना छोट कार्यकाल में मैरी वूल्स्टनक्राफ्ट उपन्यास लिखली, निबंध संग्रह, फ्रांसीसी क्रांति के इतिहास, आचार बेह्वार पर पुस्तक, यात्रा संस्मरण आ लड़िकन खाती किताब लिखली। इनका के अ विंडिकेशन ऑफ दि राइट्स ऑफ वूमन (1792) खाती प्रमुख रूप से जानल जाला जेह में इनके तर्क रहे कि आदमी आ औरत दुनों बराबर तार्किक प्राणी हवें आ औरतन के मर्द लोग से कमतर ना बूझे के चाहीं बलुक अइसन कमतरी औरतन के शिक्षा के आभाव के कारण बाटे।
उधम सिंह नगर जिला
उधम सिंह नगर भारत की उत्तराखण्ड प्रान्त में एगो जिला बाटे।
पोगो (टीवी चैनल)
पोगो (Pogo) एगो केबिल आ सैटेलाईट टीवी चैनल हवे जे भारतीय उपमहादीप में कार्यक्रम प्रसारित करे ला। ई चैनल वार्नर मीडिया के भारतीय उपमहादीप खातिर बनल इकाई टर्नर इंटरनेशनल इंडिया द्वारा बनावल गइल टीवी चैनल हवे। एह चैनल पर मुख्य रूप से एनीमेशन प्रोग्राम आवे लें आ कुछ लाइव-शो आवे लें। ई महाराष्ट्र के मुंबई में मुख्यालय वाला चैनल बा आ पाकिस्तान में ई कार्टून नेटवर्क चैनल पर एगो ब्लॉक (कुछ देर खातिर प्रसारण) के रूप में देखावल जाला। थाईलैंड में ई फेमिली चैनल 13 पर दू घंटा के ब्लॉक के रूप में देखावल जाला।
कीच तट
कीच तट समुंद्र के किनारे के हिस्सा में मौजूद एगो थलरूप होला जहाँ निचाई वाली समतल जमीन के ऊपर बेर-बेर ज्वारभाटा के पानी चढ़े-उतरे के कारण कनई जमा हो जाले आ दलदली सपाट मैदान नियर बन जाला जे ज्वार आवे पर पानी के अंदर बूड़ जाला आ ज्वार उतरे पर फिन से उपरा जाला।
एलिमेंटरी पार्टिकल
मूलकण भौतिकशास्त्र मे मौलिक कन अईसन कन के कहल जाला जे कोनो दोसर कन संगे मिल के ना बनल होखे। अईसन कन जेकरा मौलिक मानल जाला ओहमे फर्मियन(क्वॉर्क, लेप्टोन, क्वार्क, एंटीलेप्टोन)
बौद्ध धर्म के टाइमलाइन
एह टाइमलाइन के मकसद बा कि बौद्ध धर्म के संस्थापक गौतम बुद्ध के जनम से ले के अबले के समय तक ले बौद्ध धर्म के बिकास आ बिस्तार संबंधी घटना सभ के समय के अनुसार उपलब्ध करावल जाय।
नरंगा, बिहार
नरंगा भारत के बिहार राज्य के तिरहुत प्रमंडल के सीतामढ़ी जिला के परिहार प्रखंड के एगो गाँव ह।
नगमा
नगमा भोजपुरी फिलिम के एगो हिरोइन बानीं।
इसरी
इसरी भारत के झारखंड राज्य में एक ठो कसबा बाटे।
तारक मेहता का उल्टा चश्मा
तारक मेहता का उल्टा चश्मा एगो भारतीय हिंदी धारावाहिक हवे जेवन सब टीवी पर प्रसारित हो रहल बा। एकर पहिला प्रसारण 28 जुलाई 2008 के भइल। एकर निर्माता नीला असित मोदी और असित कुमार मोदी आ निर्देशक हर्षद जोशी और मालव राजदा बाड़ें।
क्लिफ
क्लिफ़ चट्टान के खड़ा ढाल वाला हिस्सा के कहल जाला। समुंदर के किनारे कठोर चट्टान के खड़ा ढाल वाला ई थलरूप, अलग करे खातिर समुद्री क्लिफ़ भी कहाला। कबो-कबो समुंद्री क्लिफ़ के निचला हिस्सा समुंद्र के लहर से अंदर की ओर ले कट जाला आ ऊपरी हिस्सा लटकत आ के ओर निकलल रहेला तब एकरा के हैंगिंग क्लिफ़ (लटकत क्लिफ़) भी कहल जाला।
जर्मनी
जर्मनी (Deutschland), ऑफिशियल तौर पर जर्मन फेडरल रिपब्लिक (Bundesrepublik Deutschland, ), मध्य-पूरबी यूरोप में एगो देस बा। ई देस एगो फेडरल संसदीय रिपब्लिक हवे। देस में कुल 16 गो राज्य बाने आ एकर बिस्तार लगभग 3,57,021 बर्ग किलोमीटर इलाका पर बा। इहाँ के जलवायु शीतोष्ण कटिबंधीय बा आ एक सीजन से दूसरा सीजन के बीच में पर्याप्त मौसमी अंतर पावल जाला। इहाँ के जनसंख्या करीब 8.2 करोड़ बा आ ई यूरोपियन यूनियन के सभसे ढेर जनसंख्या वाला देस हवे। अमेरिका के बाद ई दुनिया में दूसरा सभसे पापुलर देस हवे जहाँ बाहरी लोग आ के बसल चाहे ला। जर्मनी के राजधानी आ सभसे बड़ शहर बर्लिन बा जबकि ए देस के सभसे ढेर शहरी केंद्र सभ रूर इलाका में मौजूद बाने (मुख्य केंद्र: डार्टमंड आ एस्सेन) जबकि देस के अन्य प्रमुख शहर सभ में हैम्बर्ग, म्यूनिख, कोलोन, फ्रांकफुर्त, श्टुटगर्ट, डुस्सेलडोर्फ़, लाइपजिग, ब्रेमेन, ड्रेस्डेन, हानोवर आ नूरेम्बर्ग बाने।
नोट
<references group="नोट"/>
महात्मा गांधी काशी विद्यापीठ
महात्मा गांधी काशी विद्यापीठ उत्तर प्रदेश के बनारस शहर में एगो सरकारी विश्वविद्यालय बा। ई राज्य विश्वविद्यालय हवे आ एकर स्थापना 1921 में भइल। वर्तमान में एह विश्वविद्यालय से ढेर सारा कालेज संबद्ध बाने आ ई कला, बिज्ञान, लॉ आ कामर्स बिसयन में ग्रेजुएशन, पीजी आ रिसर्च के कोर्स चला रहल बा।
विश्वविद्यालय के स्थापना शिव प्रसाद गुप्त आ भगवान दास के कोसिस के चलते भइल आ महात्मा गाँधी एकर उद्घाटन कइलें। पहिले एकर नांव खाली "काशी विद्यापीठ" रहे, 1995 में एकर नाँव "महात्मा गांधी काशी विद्यापीठ" कइल गइल।
दक्खिन-पूरबी एशियाई राष्ट्र सभ के संगठन
दक्खिन-पूरबी एशियाई राष्ट्र संगठन (Association of Southeast Asian Nations) संक्षेप में (ASEAN-आसियान) दक्खिन-पूरब एशिया में स्थित 10 देश सभ के एगो क्षेत्रीय संगठन हवे, जवन आपस में आर्थिक विकास, समृद्धि, शांति आ स्थिरता कायम रखे खातिर काम करेले जा। एकर मुख्यालय इंडोनेशिया के जकार्ता में बा। आसियान के स्थापना 8 अगस्त 1967 में थाईलैंड के राजधानी बैंकॉक में भइल रहल। ==सदस्य देश सभ ==
बौद्ध संगीति
बौद्ध संगीति बौद्ध धर्म के अनुयायी बिद्वान लोग के एक प्रकार के सम्मेल्लन के कहल जाला। प्राचीन काल में अइसन कुल चारि गो संगीति भइल जिनहन के मकसद भगवान बुद्ध के शिक्षा के सही आ स्पष्ट रूप से पालन करे खातिर एह शिक्षा सभ के पाठ, संकलन आ ओह पर चर्चा कइल रहे।
पहिली बौद्ध संगीति बुद्ध के मरले के कुछ दिन बाद भइल रहे जवना में बुद्ध के शिक्षा सभ के स्पष्ट रूप से समझे आ अनुसरण करे खातिर उनके शिक्षा सभ के पाठ आ संकलन भइल जवन विनयपिटक आ सुत्तपिटक के प्राचीनतम अंश बा। दुसरी बौद्ध संगीति पहिली के करीब सौ बरिस बाद वैशाली में भइल आ एहमें विनय आ सुत्त पिटक के बिस्तार आ अभिधम्मपिटक के कुछ अंश के संकलन भइल। एह संगीति में अनुयायी लोग दू भाग में बँट गइल जवन बाद में हीनयान आ महायान कहाइल। तिसरी संगीति अशोक के काल में पाटलिपुत्र में भइल जवना में थेरवादी लोग के द्वारा विनयपिटक, सुत्तपिटक आ अभिधम्मपिटक के रूप में पाली तिपिटक के संकलन भइल।
सुरुआती चार गो संगीति के बाद ई परंपर टूट गइल आ बहुत बाद में जा के आधुनिक काल में पाँचवी संगीति हो पावल। बौद्ध संगीति के कुल संख्या के बारे में बहुत एकमत नइखे आ इहाँ पच्छिमी लेखन के हिसाब से इन्हन के बर्णन कइल गइल बाटे।
12 जून
घटना
* 1975-इलाहाबाद उच्च न्यायालय क ऐतिहासिक फैसला इंदिरागांधी आ राजनारायन क मुकदमा मे
निधन
* 1976 - गोपीनाथ कविराज - एगो दार्शनिक रहलन
जयपुर जंक्शन रेल्वे स्टेशन
जयपुर जंक्शन रेल्वे स्टेशन (कोड : JP) जयपुर क रेल्वे स्टेशन ह, 2002 से इ उत्तर पश्चिम रेलवे  की मुख्यालय की तौर पर भी सेवा देला। उत्तर पश्चिम रेलवे  की जयपुर डिविजन क मुख्यालय भी एहिजा आइल बा।